Datum: 15. 7. 2020

Spoštovani,

objavljamo odgovore na vprašanja gospodarskih subjektov za javno naročilo št. VKS-123/20 Rekonstrukcija vodovoda po Tržaški cesti od Bleiweisove ceste do Poti Rdečega križa sočasno z ureditvijo javnih prometnih in kolesarskih površin ob Tržaški cesti, ki smo jih prejeli preko Portala javnih naročil.

VPRAŠANJE:

Naročnik v razpisni dokumentaciji na strani 11 zahteva, da je Vodja gradnje polno zaposlen pri glavnem izvajalcu v skupni ponudbi, skladno z zahtevo GRADBENEGA ZAKONA (Uradni list RS, št. 61/17 in 72/17 popr.). Prosimo naročnika, da spremeni kadrovski pogoj, da je lahko Vodja gradnje zaposlen pri partnerju ali podizvajalcu.

ODGOVOR:

Naročnik opozarja ponudnike, da je vloga vodje gradnje pri izvedbi pogodbenih del pomembna tudi s stališča odgovornosti – že citirani Gradbeni zakon med drugim opredeljuje njegovo vlogo z »Izvajalec mora za vodenje gradnje določiti vodjo del, ki glede na vrsto del prevladuje (v nadaljnjem besedilu: vodja gradnje) in ki je zaposlen pri njem. Vodja gradnje vodilnemu izvajalcu pri gradnji odgovarja za uskladitev del na gradbišču, za skladnost izvajanja del s projektno dokumentacijo, za varnost in zdravje pri delu na gradbišču in vodi gradbišče.«.

Iz zapisanega je moč razbrati, da je prisotnost vodje gradnje na gradbišču že z vidika odgovornosti in vodenja gradbišča obvezna.

Naročnik je mnenja, da glavni izvajalec svoje odgovornosti (iz naslova vodje gradnje) ne more prenesti na drugo pravno osebo, razen če le ta ni neomejeno solidarna odgovorna do naročnika glede izpolnitve vseh obveznosti (tč. 1.16) – t.j. partner v skupni ponudbi.

VPRAŠANJE:

Prosimo za natančnejšo specifikacijo (vrsta in količina označb) kaj upoštevamo v spodnji postavki.
Vzpostavitev označb na vozišču v prvotno stanje (material za označevanje skladen s SIST EN 1436) kpl 1,0

ODGOVOR:

Gre za vzdolžne označbe na delu ceste, kjer obnova vodovoda posega izven območja obnove prometnih površin. Ocenjeno 50m vzdolžnih prekinjenih in neprekinjenih črt širine do 15cm.

Ponudniki morajo pri pripravi ponudbe upoštevati odgovore na vprašanja in spremembo razpisne dokumentacije z dne 10. 7. 2020, ki so bili objavljeni na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila